section_heading: Kritike
paragraph_text: Međutim, filmski kritičar Roger Ebert dao je filmu samo dvije zvjezdice: "Očito u filmu postoji priča, ali Erin Brockovich ju ne čini neodoljivom. Filmu nedostaje fokusa i energije, razvoj likova je prelagan i tanak." U svojoj kritici za The New York Times, A.O. Scott je istaknuo: "Nakon što u prvih 40 minuta filma Julia Roberts dokaže kakva genijalna glumica može biti, sljedećih 90 minuta bori se s tim da dokaže koliko je velika kao filmska zvijezda. Kako se film sve više odugovlači, njezina performansa poprima karakteristike moralne taštine i lažnog populizma."